Ranchi: झारखंड में महात्मा गांधी की जयंती वर्ष पर ऐसे कार्यक्रम किए जाए, ताकि नयी पीढ़ी को महात्मा गांधी के विचारों और उनके योगदान को सही अर्थ में समझने और जानने का अवसर मिल सके. अधिक से अधिक युवाओं को जोड़ना हमारा उद्देश्य होना चाहिए. ऐसा कार्यक्रम जिसमें पूरे झारखण्ड की भागीदारी हो. ये बातें मुख्यमंत्री रघुवर दास ने कही. राजभवन में राष्ट्रपिता महात्मा गांधी के 150वीं जयंती वर्ष समारोह के आयोजन की रुपरेखा को लेकर बैठक की गई. इस बैठक की अध्यक्षता राज्यपाल द्रौपदी मुर्मू ने की.